open-index/open-wikipedia-markdown huggingface dataset:
Halestorm

**Halestorm** je americká hard rocková skupina, ktorú v roku 1997 založili dvaja súrodenci, tínedžeri z mestečka Red Lion v štáte Pensylvánia. Je zložená zo speváčky a gitaristky Elizabeth "Lzzy" Hale, jej brata hráča na bicie nástroje Arejay Hale, gitaristu Joe Hottingera a basgitaristu Josha Smitha. Nahrávaciu zmluvu skupina prvýkrát podpísala s vydavateľstvom Atlantic Records dňa 28. júna 2005 a 28. apríla 2006 vydala koncertné EP *[[One and Done]]*. Svoj debutový album, *[[Halestorm (album)|Halestorm]]* kapela vydala 28. apríla 2009. Ich prvý singel z tohto projektu, „Love Bites (So Do I)“, vyhral 10. ferbuára 2013 cenu Grammy za najlepšiu Hard Rockovú/Metalovú nahrávku.

Kapela Halestorm je známa tým, že takmer neprestajne koncertuje. Za rok absolvuje aj 250&nbsp;koncertných vystúpení. Od roku 2006 vystúpili s viacerými hudobníkmi ako sú napríklad  Alter Bridge, Chevelle, Seether, Staind, Papa Roach, Trapt, Three Days Grace, Theory of a Deadman, Buckcherry, Disturbed, Shinedown, Avenged Sevenfold, Stone Sour, Hellyeah, Heaven & Hell, Evanescence a Bullet for My Valentine. 

## Členovia skupiny
;Súčasní členovia
* Lzzy Hale - spev, rytmická a sólová gitara, klávesy (1997–súčasnosť)
* Arejay Hale - bicie nástroje, perkusie, vokály (1997–súčasnosť)
* Joe Hottinger - sólová gitara, vokály (2003–súčasnosť)
* Josh Smith - basová gitara, vokály (2004–súčasnosť)
;Bývalí členovia
* Leo Nessinger - sólová gitara (2000–2003)
* Roger Hale - basová gitara (1998–2004)

## Diskografia
;Štúdiové albumy
* *[[Halestorm (album)|Halestorm]]* (2009)
* *[[The Strange Case Of...]]* (2012)
* *[[Into the Wild Life]]* (2015)
* *Vicious* (2018)
* *Back from the Dead* (2022)

## Referencie

Kategória:Hudobné skupiny USA
Struts

**Struts** (niekedy označovaný Apache Struts) je open source pomocný rámec pre vytváranie webovych aplikácií v programovacom jazyku Java.
Pôvodne bol vytvorený Craighom McClanahanom v máji 2000 a sponzorovaný spoločnosťou Apache .

Založený je na java servletoch, štandardných java triedach a XML konfiguračných súboroch podľa architektúry MVC (model–view–controller), ktorá delí aplikáciu do troch oddelených častí - riadiacu logiku, dátovú časť a užívateľské rozhranie.
Tieto tri časti sú spojené konfiguračním súborom (struts-config.xml). Definujú sa v ňom napr. tieto prostriedky:

* Triedy akcií (Action classes), ktoré volajú aplikačnú logiku a pristupujú k dátam.
* Výber view (užívateľského pohľadu), príp. jeho naplnenie dátami a vykreslenie použitím rôznych technológií (napr. webová stránka založená na JSP/HTML/CSS).

## Príklady

**struts-config.xml**


```xml
<action-mappings>
   <action path="/Uvod" type="com.myapp.struts.UvodAction">
        <forward name="success" path="/vitajte.jsp" />
   </action>
</action-mappings>
```



**vitajte.jsp**

```xml
<%@page contentType="text/html"%>
<%@page pageEncoding="UTF-8"%>

<%@ taglib uri="http://java.sun.com/jsp/jstl/core" prefix="c" %>
<%@ taglib uri="http://jakarta.apache.org/struts/tags-logic" prefix="logic" %>

<html>
    <head>
        <title>Vitajte</title>
    </head>
    <body>
        Úvod
        <c:if test="${not empty requestScope.upozornenie}">
            <p style="color: red">${requestScope.upozornenie}</p>
        </c:if>

        <logic:present name="aktualnePrispevky">
            Aktuálne príspevky: <div class="pocet">počet: ${pocet}</div>
            <logic:iterate id="prispevok" name="aktualnePrispevky">
                ${prispevok.autor}, ${prispevok.datum}: 
                ${prispevok.obsah}
            </logic:iterate/>
        </logic:present/>

    </body>
</html>
```


## Externé odkazy
* Official website
* Seriál o Struts

Kategória:Java (programovací jazyk)
Kvalifikácia na Majstrovstvá Európy vo volejbale žien 2011

**Kvalifikácia na Majstrovstvá Európy vo volejbale žien 2011** bola európska kontinentálna kvalifikácia vo volejbale žien na Majstrovstvá Európy 2011, ktoré sa uskutočnili v Srbsku a Taliansku. Organizovala ju Európska volejbalová konfederácia (CEV) a konala sa od 8. mája do 11. septembra 2010. Zúčastnilo sa jej 26 národných tímov a skladala sa z troch kôl, v ktorých družstvá súťažili o 9 miest na záverečný turnaj. Na majstrovstvá Európy postúpili víťazi skupín 2. kola a víťazi play-off.

## Priamy postup
Priamo na ME postupili družstvá oboch hostiteľských krajín a 5 najlepších družstiev z Majstrovstviev Európy 2009:
*  
*  
*  
*  
*  
*  
*  

## 1. kolo

## 2. kolo
;Skupina A 
*  Mahiľov &  Baku

;Skupina B 
*  Karlove Vary &  Agde

;Skupina C 
*  Sjevjerodoneck &  Sheffield

;Skupina D 
*  Osijek &  Tres Cantos

;Skupina E 
*  Hasselt &  Konstanca

;Skupina F 
*  Guarda &  Samokov

## 3. kolo (play-off)

## Referencie

## Externé odkazy
* Oficiálna stránka Európskej volejbalovej federácie 

## Zdroje
* Kvalifikácia na stránke Európskej volejbalovej federácie 
* Kvalifikácia na stránke todor66.com 

Kategória:Volejbal v 2010
Kategória:Majstrovstvá Európy vo volejbale žien
Rizling vlašský

thumb|Fľaša od vlašského rizlingu

**Rizling vlašský** (skratka **RV**, názov podľa VIVC **Welschriesling**) alebo **vlašský rizling** je stará muštová odroda viniča (*Vitis vinifera*), určená na výrobu bielych vín. Okrem názvu "Rizling" táto odroda nemá nič spoločné s odrodou *[[Rizling rýnsky]]*.

## Stolovanie
Vína Rizlingu vlašského zachytávajú celú kvalitatívnu škálu bielych vín. Ľahké, prosté, tvrdé vína stolové, ktoré prinášajú osvieženie pri namáhavej manuálnej práci, sa hodia k desiatam s údeninou. Suché vína Rizlingu vlašského sa dobre uplatnia ako aperitív k studeným predjedlám a k celej palete jedál jednoduchej, všednej kuchyne. Hodia sa k zeleninovým jedlám aj zeleninovým polievkam a bielym syrom, na ľahkú úpravu rýb či jemným paštétam, ale aj k šunke a bravčovej pečienke. Ako vínny strik dobre uhasia smäd.

## Zdroj

Kategória:Odrody viniča
Kategória:Víno
Rizling rýnsky

thumb|Hrozno odrody Rizling rýnsky
thumb|Rizling rýnsky, ilustrácia, 1830

**Rizling rýnsky** (skratka **RR**, nemecky *[[Rheinriesling]]*, názov podľa VIVC *[[Riesling Weiss]]*, najčastejšie nazývaný iba *[[Riesling]]*) je starobylá, veľmi cenená muštová odroda viniča (*Vitis vinifera*), určená na výrobu kvalitných bielych vín. Predpokladá sa, že pochádza z územia dnešného Nemecka, konkrétne z údolia rieky Rýn. Okrem názvu „rizling“ táto odroda nemá nič spoločného s odrodou *[[rizling vlašský]]*. Podľa posledných genetických výskumov možno v rodokmeni odrody *rizling rýnsky* objaviť odrody *[[Gouais blanc]]* (*Heunisch*) a *[[Tramín červený]]*.

## Stolovanie
Akostné vína RR sú vhodné k tučnejším mäsitým pokrmom a údenému, k ľahkej úprave rýb a hydiny. Sladké výbery sú vhodné k dezertom, kabinety k studeným predjedlám a teľaciemu mäsu, neskoré zbery k pstruhom a rybám v rôznych úpravách. 
      
## Zdroj

Kategória:Odrody viniča
Kategória:Víno
Starlight (skladba)

„**Starlight**“ je druhá nahrávka na štvrtom štúdiovom albume, *[[Black Holes and Revelations]]* (2006), od anglickej rockovej kapely Muse. Prvýkrát bola táto pieseň hraná v lete roku 2006 na festivale Radio 1's Big Weekend. Dňa 4. septembra 2006 bola nahrávka vydaná ako druhý singel albumu *Black Holes and Revelations*. V britskom singlovom rebríčku UK Singles Chart singel dosiahol trinástu pozíciu. Tento singel bol druhým, ktorý skupina vydala v Spojených štátoch, kde sa dostal na druhé miesto v rebríčku Modern Rock Tracks časopisu *[[Billboard]]*..  

## Verzie singlu
Autorom všetkých skladieb je Matthew Bellamy. 
;7" picture disc
# „Starlight“ - 3:59
# „Supermassive Black Hole“ (Phones Control Voltage Mix) - 4:19
;CD
# „Starlight“ - 3:59
# „Easily“ - 3:40
;DVD
# „Starlight“ (video) - 4:07
# „Starlight“ (audio) - 3:59
# „Starlight“ (making of the video)
# „Hidden Track“

## Rebríčky a certifikácie
;Vrcholy v rebríčkoch

;Predaj a certifikácie

## Referencie

## Zdroj

Kategória:Single skupiny Muse
Kategória:Piesne z 2006
Kategória:Single z 2006
Kategória:Piesne skupiny Muse
Tramín červený

thumb|Ker odrody Tramín červený
thumb|Tramín červený, ilustrácia z publikácie Ampélographie, Viala et Vermorel

**Tramín červený** (skratka **TČ**,*[[Gewürztraminer]]*) je starobylá muštová odroda viniča (*Vitis vinifera*), určená na výrobu bielych vín. Je jednou z najstarších pestovaných odrôd, podieľala sa na vzniku mnohých klasických európskych odrôd viniča a je obľúbeným partnerom pri šľachtení nových odrôd. Pôvod odrody je nejasný a stráca sa v dávnej minulosti. 

*Tramín* patrí do skupiny západoeurópskych odrôd (*Proles occidentalis* Negr.). Tie sa vyznačujú menším strapcom aj bobuľami, slabším rastom a tenším revím, ktoré dobre vyzrieva a odoláva mrazu. Typické sú pre ne aj vína vysokej kvality s vysokým obsahom korenistých a vonných látok.

*Tramín*, alebo tiež *Savagnin*, ako je odroda nazývaná v regiónoch Jura a Franche-Comté v severovýchodnom Francúzsku, je odroda s veľmi dlhou históriou a navyše odroda so značným sklonom k ​​tvorbe mutácií. Ako pri každej takejto odrode (napríklad odrody *[[Pinot]]*, *[[Trebbiano Toscano]]* alebo *[[Gouais blanc]]*) sa u nej počas storočí vegetatívnej reprodukcie vyvinulo niekoľko rôznych foriem (mutácií, klonov), rozdielnych čo do farby bobúľ, arómy, tvaru a rozmeru listov, strapcov atď. Niektoré z týchto foriem máme dnes sklon považovať za samostatné odrody ako *Gewürztraminer* v Alsasku, v talianskom regióne Južné Tirolsko a v Nemecku, *Heide* alebo *Païen* vo Švajčiarsku (odtiaľ pochádza odroda *Tramín biely*, pestovaná za grófa Šporka na zámku Kuks pod názvom *Brynšt* a dnes tu opäť na malej ploche vysadená), *Traminer* alebo *Traminer Weisser* v Nemecku, *Traminer Aromatico* v Južnom Tirolsku v Taliansku. Analýza DNA preukázala, že všetky tieto formy majú rovnaký genetický základ s len malými rozdielmi na úrovni klonov.  

Napriek vyššie uvedenému, alebo práve preto, nám nič nebráni, rozlišovať po vzore odrôd *[[Pinot]]* tradične aspoň odrody *[[Tramín biely]]* a *Tramín červený*, mimochodom, vo Francúzsku sú v "Catalogue des variétés de Vigne" zapísané samostatne odrody tri, a síce *[[Gewürztraminer]]*, *[[Savagnin Rosé]]* a *[[Savagnin Blanc]]*.

## Stolovanie
Vína hlbšie vychladené možno podávať ako pohárik aperitívu. Často sa ponúkajú ako sprievod predjedál, najmä paštéty z husacej pečene. Suché Tramíny sa odporúčajú k cibuľovému koláču alebo k údeným rybám, k úhoru. Sladké výbery so zvyškom neprekvaseného cukru sa hodia k syrom s modrou plesňou alebo k ovčím či kozím syrom v závere stolovania. Vďaka neobvyklej aróme a plnosti chuti po liči patrí Tramín k tým málo vínam, ktoré sa hodia ku korenistému jedlu. Preto možno vína Tramínu podávať aj k niektorým exotickým, silne koreneným jedlám ázijskej kuchyne, prípadne k sladkým úpravám mäsa. Veľmi sladké Tramíny sa často podávajú na záver stolovania k sladkým zákuskom, ako je tvarohový alebo slivkový koláč.

## Referencie


## Zdroj

Kategória:Odrody viniča
Kategória:Víno
Müller Thurgau

thumb|Vínna réva odrody Müller Thurgau

**Müller Thurgau** (skratka **MT**) je muštová odroda viniča (*Vitis vinifera*), určená na výrobu bielych vín, ktorú vyšľachtil Prof. Herrmann Müller, pôvodom zo švajčiarskeho kantónu Thurgau, v roku 1882 krížením odrôd *[[Rizling rýnsky]]* a *[[Magdalénka kráľovská]]* (*Madeleine Royale*).

## Stolovanie
Vína odrody MT sú vína na každodenné pitie k jednoduchej strave a pri spoločenskej zábave. Hodia sa k predjedlám, zeleninovým polievkam, k rybe alebo k bielym mäkkým syrom. Vyzreté hrozno MT je vhodné aj na priamu konzumáciu, je príjemné, jemne muškátovej chuti.

## Zdroj

Kategória:Odrody viniča
Kategória:Víno
Vinohradnícka oblasť Morava

thumb|upright=1.5|
'''Vinohradnícka oblasť Morava'''

**Vinohradnícka oblasť Morava** (čes. "Vinařská oblast Morava") je vinohradnícka oblasť v Česku, ktorá obsahuje schválené územie pre pestovanie viniča v priestore historickej krajiny Morava. Tvoria ju štyri podoblasti vín, mikulovská, Velkopavlovická, Slovácka a Znojemská, a obsahuje 312 vinárskych obcí. Táto oblasť vznikla v máji 2004 v súvislosti s novým usporiadaním vinárskych oblastí, ktoré priniesol vinársky zákon č. 321/2004 Zb. a jeho vykonávacia vyhláška č. 324/2004 Zb. (Neskôr č. 254/2010 Zb.).

## Pozri aj
* Vinársky fond
* Vinársky zákon

## Zdroj

Kategória:Morava
Morava
Veltlínske zelené

thumb|Strapec Veltlínskeho zeleného
náhľad|Fľaša s pohárom veltlínskeho z rakúskeho regiónu Wachau

**Veltlínske zelené** (skratka **VZ**, názov podľa VIVC *Veltliner Grün*) je stará odroda viniča (*Vitis vinifera*), určená na výrobu bielych vín. Autochtónna odroda, pochádzajúca z regiónu Dolné Rakúsko, z oblasti vrchoviny Manhartsberg, zrejme z okolia mesta Retz, vznikla samovoľným krížením odrôd *[[Tramín]]* a *[[St. Georgen]]*. 

*St. Georgen* je novo objavená, avšak starobylá odroda, ktorej jediný ker bol nájdený v obci St. Georgen, štvrti mesta Eisenstadt, popínajúci sa po krovinách na pastvine, ktorá bola v stredoveku využívaná ako vinica. Po roku 2007, keď sa zistilo, že ide o dlho hľadaného "otca" odrody *Veltlínske zelené*, bola táto odroda namnožená, teraz prebieha klonová selekcia. Pôvodný, asi 400 rokov starý ker viniča, bol vo februári roku 2011 silne poškodený vandalmi a neskôr zachránený vinárom Hansom Moserom.  

Otcovskú odrodu určil génovou analýzou a dôkladnú štúdiou Prof. Dr. Ferdinand Regner vo výskumnom ústave v Klosterneuburgu. Výsledky štúdie boli publikované v roku 2007.

## Stolovanie
Vína VZ sú vhodné na denné stolovanie. Riedené vodou ako vínny strik uhasia smäd. Je možné ich kombinovať so širokou škálou jedál. Mladé sú vhodné k studenému mäsu, omáčkam a slaným predjedlám, vyzreté k hovädziemu, filé z morských rýb a neutrálnym omáčkam.

## Referencie


## Externé odkazy
* Stránky venované odrode Veltlínske zelené

## Zdroj

Kategória:Odrody viniča
Kategória:Víno
Marie Dresslerová

**Marie Dresslerová**, rodným menom **Leila Marie Koerberová** (* 9. november 1868, Cobourg, Ontário, Kanada – † 28. júl 1934, Santa Barbara, Kalifornia, USA) bola kanadsko-americká herečka rakúskeho pôvodu. 

V roku 1931 získala Oscara za najlepší ženský herecký výkon v hlavnej úlohe vo filme *Min and Bill*. Nominovaná bola aj v roku 1932 za film *Emma*. Slávnou sa stala tiež komédia *Dinner at Eight* z roku 1933. Začínala ešte v nemej ére, prvú veľkú príležitosť dostala v roku 1914 po boku Charlieho Chaplina vo filme *Tillie 's Punctured Romance*.

Pripisuje sa jej citát *„Ste len tak dobrý ako váš posledný film“*. V roku 2008 vydala Kanada poštovú známku s jej portrétom.

## Filmografia

## Referencie

## Iné projekty

## Externé odkazy
* 
* 
* Stránky k jej pocte

## Zdroj

Kategória:Herečky USA
Kategória:Filmové herečky USA
Kategória:Filmoví producenti USA
Kategória:Kanadské herečky
Kategória:Kanadské filmové herečky
Kategória:Kanadskí filmoví producenti
Kategória:Kanadské divadelné herečky
Kategória:Držitelia Oscara za najlepší ženský herecký výkon v hlavnej úlohe
Kategória:Osobnosti na kanadských poštových známkach
Kategória:Osobnosti z Ontária
Knights of Cydonia

[thumb|left|„Tvár“ v oblasti  [Cydonia Mensae.]]
„**Knights of Cydonia**“ („*Rytieri z Cydonie*“) je skladba anglickej rockovej skupiny Muse: Je poslednou na britskom vydaní ich albumu *[[Black Holes and Revelations]]* (2006). Jej názov pochádza z oblasti na planéte Mars, Cydonia Mensae, ktorý sa medziiným vyznačuje populárnou fotografiou „tváre na Marse“. V médiách táto pieseň prvýkrát zaznela 6. júna 2006 v americkej rozhlasovej stanici KROQ-FM. V ďalších rádiách Spojených štátov pieseň hrali od 12. júna 2006. Dňa 27. novembra 2006 vyšla nahrávka piesne ako tretí oficiálny singel albumu *Black Holes & Revelations*. Debutovala na desiatej priečke rebríčka UK Singles Chart, Je tiež hitom číslo&nbsp;10 v americkom rebríčku ''Billboard'' Modern Rock Tracks. Singel sa tak stal tretím, ktorý sa v USA dostal do TOP&nbsp;10.

Na koncerte pieseň „Knights of Cydonia“ skupina Muse prvýkrát hrala 13. mája 2006 spolu s „Supermassive Black Hole“ a „Starlight“ na podujatí Radio 1's Big Weekend, organizovanom rozhlasovou stanicou BBC Radio 1. Koncertná verzia skladby je v porovnaní so štúdiovou nahrávkou Bellamym spievaná omnoho hlučnejšie. Uvádzali ju Howardove dunivé bicie a od roku 2008 v jej úvode zahrá Wolstenholme na harmoniku ústredný motív Morriconeho kompozície „The Man With the Harmonica“ (z filmu *[[Vtedy na západe]]*). Iné koncertné verzie piesne „Knights of Cydonia“ majú vo svojom závere špeciálny gitarový prídavok so sólom na bicie nástroje a s finálnym motívom skladby „Space Dementia“.

## Verzie singlu
;Promo PRO-16112
# „Knights of Cydonia“ (radio edit) - 4:48
;US Promo CD-R PRO-CDR-101829
# „Knights of Cydonia“ (radio edit) - 4:42
# „Knights of Cydonia“ (album version) - 6:07 (6:06.863)
;7" HEL3004, Digital download
# „Knights of Cydonia“ - 6:07
# „Assassin“ (Grand Omega Bosses Edit) - 5:19
;CD HEL3004CD
# „Knights of Cydonia“ - 6:07
# „Supermassive Black Hole“ (naživo z Campo Pequeno, Lisabon)
;DVD HEL3004DVD
# „Knights of Cydonia“ (video) - 6:07
# „Knights of Cydonia“ (audio) - 6:07
# „Knights of Cydonia“ (the making of) - 10:59
# „Gallery“

## Referencie

## Zdroj

Kategória:Single skupiny Muse
Kategória:Piesne z 2006
Kategória:Single z 2006
Kategória:Piesne skupiny Muse
Cesta III. triedy 1040 (Slovensko)

**Cesta III. triedy číslo 1040** (*III/1040*, staré číslo *III/061002* alebo skrátene *III/0612*) je cesta III. triedy na Slovensku. Celá leží v meste Senec súbežne s cestou I/61 a má dĺžku 808 m. 

Celú cestu spravujú Regionálne cesty Bratislava.

## Priebeh
Cesta začína na križovatke s cestou I/61 v Senci na Mierovom námestí pri Slovenskej pošte. Je po nej vedená Moyzesova a Šafárikova ulica, ktorá končí opäť na ceste I/61 (Trnavská ulica), kde končí aj cesta III/1040.

## Zdroj
* Slovenská správa ciest

1040
Kategória:Doprava v okrese Senec
Kategória:Stavby v okrese Senec
CSS3

thumb|Class-header-CSS3

**CSS3** (*Cascading Style Sheets 3*) je už tretia verzia kaskádových štýlov CSS, a to od roku 2005, kedy bol vývoj tejto technológie začatý konzorciom W3C. Očakávané dokončenie tejto technológie sa predpokladá na rok 2015, ale už skôr bola väčšina vlastností podporovaná najbežnejšími webovými prehliadačmi.

## Prehľad nových vlastností v CSS3
### Zaoblené rohy
Jednou z dnes už hojne využívaných nových vlastností je zaoblenie rohov HTML prvkov. Vďaka tejto vlastnosti sa nemusia zaoblenia riešiť pomocou obrázkov, ale pomocou **border-radius**. Túto vlastnosť je možné použiť s jednou, dvoma alebo štyrmi hodnotami. A je potrebné to zapísať spolu s ďalšími proprietárnymi vlastnosťami pre jednotlivé prehliadače a to z dôvodu kompatibility medzi prehliadačmi.

### Tieň pri blokovom prvku
Táto vlastnosť nastavuje tieň u blokového prvku.

### Tieň u texte
Táto vlastnosť nastavuje tieň pri obyčajnom texte.

### Transformácia
Táto vlastnosť umožňuje transformovať prvok. Rozlišujú sa tri transformácie a to **translate**, **rotate** a **scale**

### Ďalšie vlastnosti
CSS3 prináša ďalšie nové vlastnosti ako nové farebné modely RGBA, HSL a HSLA alebo priehľadnosť a ďalšie. Keďže je táto technológia stále vo vývoji, tak sa ešte niektoré vlastnosti dotvárajú.

## Externé odkazy
* Domovská stránka CSS 
* Css3.info
* Css3please.com
* Jakpsatweb.cz

## Zdroj

Kategória:W3C štandardy
Invincible (skladba)

„**Invincible**“ je skladba anglickej rockovej skupiny Muse. Jej nahrávka bola 9. apríla 2007 v Spojenom kráľovstve vydaná ako štvrtý singel k ich štvrtému štúdiovému albumu *[[Black Holes & Revelations]]*. Umiestnila sa na 21.&nbsp;mieste rebríčka UK Singles Chart a stala sa prvým zo singlov albumu *Black Holes and Revelations*, ktoré sa v prvom týždni od ich vydania nedostali do Top&nbsp;20. Ako hlavnú inšpiráciu v tvorbe skladby jej autor, Matthew Bellamy, označuje Bowieho pieseň „Heroes“.

## Verzie singlu
;CD single (HEL3005CD) 
# „Invincible“ (Album Version) - 5:03
# „Knights of Cydonia“ (Simian Mobile Disco Remix) - 4:53
;DVD single (HEL3005DVD)
# „Invincible“ (Audio) - 4:30
# „Invincible“ (Video) - 4:30
# „Invincible“ (Video; Live in Milan) - 5:27
;7" Picture disc (HEL3005)
# „Invincible“ - 5:00
# „Glorious“ - 4:40

## Umiestnenie v rebríčkoch

## Referencie

## Zdroj

Kategória:Single skupiny Muse
Kategória:Piesne z 2006
Kategória:Single z 2007
Kategória:Piesne skupiny Muse
Irsai Oliver

thumb|Hrozno odrody Irsai Oliver na moldavskej vinici

**Irsai Oliver** (skratka **IO**) je odroda viniča (*Vitis vinifera*), kríženec odrôd *[[Bratislavské biele]]* (*Pozsonyi Fehér*) a *[[Čabianska perla]]*, ktorú v Maďarsku v roku 1930 vyšľachtil Bohn József. Odrodu pomenoval po svojom vnukovi, ktorý sa volal Irsai Olivér. *[[Bratislavské biele]]* je stará muštová odroda neznámeho pôvodu, možno pochádzajúca z Karpatskej kotliny, pestovaná dnes na veľmi malých plochách iba v Maďarsku, na Slovensku, v Česku a v Moldavsku. *[[Čabianska perla]]* je odroda ktorá vznikla v roku 1904 krížením odrôd Madlenka skorá a Muscat fleur d'oranger.

Odroda Irsai Oliver dozrieva koncom augusta. Odroda nie je náročná na pestovanie a vydrží mrazy aj sucho. Používa sa hlavne na výrobu akostných vín. Akostné vína s prívlastkom pri tejto odrode sú menej časté. Víno obsahuje nižšie kyseliny. Víno má výraznejšiu, muškátovú, sviežu arómu. Aromatika je až prenikavá a korenistá.

## Stolovanie
Pre svoju výraznú arómu sa víno odporúča dezertom, resp. sladkým jedlám. Odporúča sa tiež podávať k rybám, hydine, zelenine, k mäkkým krémovým a smotanovým syrom.

## Zdroj

Kategória:Odrody viniča
Kategória:Víno
Rulandské sivé

thumb|Hrozno a listy odrody Rulandské sivé
thumb|Strapec odrody Rulandské sivé

**Rulandské sivé** (skratka **RS**, medzinárodne používaný názov *[[Pinot Gris]]*) je starobylá muštová odroda viniča (*Vitis vinifera*), pochádzajúca pravdepodobne z oblasti Burgundska, spontánna pupeňová mutácia odrody *[[Rulandské modré]]* (*[[Pinot Noir]]*).

## Stolovanie
Vína Rulandského sivého sprevádzajú najčastejšie hutné a korenené jedlá alebo rybie špeciality, ťažšie úpravy hydiny či hustejšie polievky. Sladké výbery sú vhodné k dezertom. 

## Zdroj

Kategória:Odrody viniča
Kategória:Víno
Vinohradnícka oblasť Čechy

náhled|Vinárská mapa ČechyOranžová farba - Litoměřická oblasťČervená farba - Mělnická oblasť
**Vinohradnícka oblasť Čechy** je vinohradnícka oblasť v Česku, ktorá obsahuje schválené územie pre pestovanie viniča v priestore historickej krajiny Čechy. Tvoria ju dve vinohradnícke podoblasti, mělnická a Litoměřická, a obsahuje 72 vinohradníckych obcí. Táto oblasť vznikla v máji 2004 v súvislosti s novým usporiadaním vinohradníckych oblastí, ktoré priniesol vinohradnícky zákon č. 321/2004 Zb. a jeho vykonávacia vyhláška č. 324/2004 Zb. (Neskôr č. 254/2010 Zb.). Celková výmera viníc vo vinohradníckej oblasti Čechy je cca 800 ha.

Biele vína z vinohradníckej oblasti Čechy sa prirovnávajú typovo k vínam z Porýnia, kde je podobná klíma. Typická odrodová skladba je Rulandské šedé, Rulandské biele, Rizling rýnsky, Müller Thurgau, Muškát Othonel, Kerner. Z červených Modrý portugal, Dornfelder, Rulandské modré. Vína z českej oblasti sa poslednou dobou veľmi často umiestňujú na prestížnych súťažiach po celom svete.

## Pozri aj
* Vinársky fond
* Vinársky zákon

## Zdroj

Kategória:Čechy
Čechy
HTML5

thumb|Logo HTML5 od W3C

**HTML5** je v informatike verzia značkovacieho jazyka HTML slúžiaceho na tvorbu webových stránok. Finálna špecifikácia bola vydaná 28. októbra 2014. Oproti predchádzajúcej verzii HTML4 z roku 1997 prináša podstatné zmeny, pričom medzi najdôležitejšie patrí priama podpora prehrávania multimédií v prehliadači a podpora pre aplikácie, ktoré fungujú aj bez pripojenia k Internetu.

## Charakteristika
Špecifikácia HTML5 je zložená z niekoľkých viac-menej nezávislých častí, napríklad:
* Nové HTML značky (tagy) schémanticky definujúce štruktúru stránky
* Perzistentné úložisko formou asociatívneho poľa
* Relačná databázy s podporou transakcií
* Podpora offline aplikácií

Niektoré z navrhnutých funkcií HTML5 implementovalo rozšírenie pre prehliadače Google Gears. Google sa rozhodol vývoj Gears postupne pozastaviť v prospech natívnej podpory HTML5 zo strany prehliadačov. Súčasťou HTML5.1 sa stal DRM.

## Novinky
HTML verzie 5 sa od verzie 4 líši novými, skrátenými a rýchlejšími zápismi značiek. Autori dávajú dôraz na jednoduchosť a zároveň účinnosť. HTML5 je tiež možné vytvoriť aplikáciu, ktorá funguje v prehliadači aj vtedy, keď užívateľ nemá internetové pripojenie a ktorá ukladá dáta do lokálneho úložiska na užívateľovom počítači. Ak je internetové pripojenie k dispozícii, môže aplikácia synchronizovať dáta so vzdialeným serverom.

Ak má aplikácia fungovať v offline móde, je nutné vytvoriť tzv. cache manifest, čo je zoznam súborov, ktoré majú byť prístupné lokálne. Meno súboru s týmto zoznamom sa uvedie ako vlastnosť prvku *html*, napr. `<html manifest="cache.manifest">`. Ako perzistentné úložisko je možné využiť buď relačnú databázu, alebo asociatívne pole *localStorage* prístupné cez objekt *window*. Okrem *localStorage* existuje navyše objekt *sessionStorage*, v ktorom je možné uchovávať dáta po dobu trvania sedení.

## Referencie


## Pozri aj
* HTML
* HTML5 audio
* HTML5 canvas
* HTML5 mikroúdaje
* HTML5 video

## Externé odkazy
* Technická špecifikácia
* Článok o rozdieloch medzi HTML5 a HTML4 od W3C
* W3C HTML5 Logo - stránky W3C o propagácii HTML5
* HTML5 Rocks
* Zoznámenie s HTML5
*HTML5 Elements Quiz

## Zdroj

Kategória:W3C štandardy
Kategória:Značkovacie jazyky
Veľvyslanectvo Spojených štátov na Slovensku

[náhľad|Budova veľvyslanectva na [Hviezdoslavovo námestie (Bratislava)|Hviezdoslavovom námestí v Bratislave]]

**Veľvyslanectvo Spojených štátov v Bratislave v Slovenskej republike** () je zastupiteľský úrad Spojených štátov so sídlom na Hviezdoslavovom námestí 5 v Bratislave. Súčasným mimoriadnym a splnomocneným veľvyslancom Spojených štátov na Slovensku je Gautam A. Rana, ktorý svoje poverovacie listiny odovzdal prezidentke Zuzane Čaputovej 28. septembra 2022.

## História
Prvým zastupiteľským úradom Spojených štátov v Bratislave bol generálny konzulát otvorený 1. marca 1948, krátko po februárovom prevrate, kedy získala monopolné mocenské postavenie v Československu Komunistická strana Československa a Komunistická strana Slovenska. Pre túto transformáciu politického usporiadania zotrval vicekonzul Claiborne Pell v Bratislave len šesť mesiacov a následne bol generálny konzulát zatvorený 27. mája 1950.

Konzulát v Bratislave bol znovuotvorený 27. mája 1991. Už po vzniku samostatnej Slovenskej republiky došlo okolo 4. januára 1993 k premene konzulátu na veľvyslanectvo. Prvým americkým veľvyslancom na Slovensku sa stal Theodore E. Russell, vymenovaný 22. novembra 1993, ktorý odovzdal svoje poverovacie listiny 16. decembra 1993.

19. marca 2019 Biely dom ohlásil, že nominoval Bridget A. Brink za nástupníčku Adama Sterlinga vo veľvyslaneckej funkcii.

## Referencie

## Iné projekty

## Externé odkazy
* Oficiálny web  

Kategória:Veľvyslanectvá USA
Spojené štáty
Kvalifikácia na Majstrovstvá Európy vo volejbale žien 2001

**Kvalifikácia na Majstrovstvá Európy vo volejbale žien 2001** bola európska kontinentálna kvalifikácia vo volejbale žien na Majstrovstvá Európy 2001, ktoré sa uskutočnili v Bulharsku. Organizovala ju Európska volejbalová konfederácia (CEV) a konala sa od 24. mája 2000 do 10. júna 2001. Zúčastnilo sa jej 22 národných tímov, ktoré boli rozdelené do dvoch výkonnostných kategórií. Z A kategórie postúpilo z troch kvalifikačných skupín 8 družstiev na záverečný turnaj. Z B kategórie postúpili traja víťazi skupín do A kategórie nasledujúcej kvalifikácie.

## Priamy postup
Priamo na ME postupilo družstvo hostiteľskej krajíny a 3 najlepšie družstvá z Majstrovstviev Európy 1999:
*  
*  
*  
*  

## A kategória
;Skupina 1 
* doma & vonku

;Skupina 2 
* doma & vonku

;Skupina 3 
* doma & vonku

## B kategória
;Skupina 1 
*  Montreaux &  Vilvoorde

Pozn: Švajčiarsko na turnaj vo Vilvoorde nepricestovalo a všetky jeho 3 zápasy boli kontumované.

;Skupina 2 
* doma & vonku

;Skupina 3 
* doma & vonku

## Externé odkazy
* Oficiálna stránka Európskej volejbalovej federácie 

## Zdroje
* Kvalifikácia na stránke Európskej volejbalovej federácie 
* Kvalifikácia A kategórie na stránke todor66.com 
* Kvalifikácia B kategórie na stránke todor66.com 

Kategória:Volejbal v 2000
Kategória:Volejbal v 2001
Kategória:Majstrovstvá Európy vo volejbale žien
Zoznam ciest III. triedy na Slovensku

**Zoznam ciest III. triedy na Slovensku** obsahuje prehľad všetkých komunikácií, ktoré sú kategorizované ako cesty III. triedy, so súčasným aj starým označením.

## Referencie


## Pozri aj
* Zoznam diaľnic na Slovensku
* Zoznam rýchlostných ciest na Slovensku
* Zoznam ciest I. triedy na Slovensku
* Zoznam ciest II. triedy na Slovensku

## Externé odkazy

* Miestopis cestných komunikácií – Slovenská správa ciest
* Prečíslovanie CK – cesty III. triedy – Slovenská správa ciest


C
Cesty III. triedy
Znojemská vinohradnícka podoblasť

**Znojemská vinohradnícka podoblasť** leží v oblasti Morava a je tvorená časťami okresov Znojmo a Brno-venkov a územím obce Kojetice v okrese Třebíč. Obsahuje 90 vinohradníckych obcí, ktorých katastrálne územie má celkom 112113 ha. Vlastná plocha viníc je asi 3346 ha (údaje ČSÚ z roku 2003). Táto podoblasť vznikla v máji 2004 v súvislosti s novým usporiadaním vinohradníckych oblastí, ktoré priniesol vinársky zákon č. 321/2004 Zb. a jeho vykonávacia vyhláška č. 324/2004 Zb.

Vyššie spomínaná vyhláška v názvoch viničných tratí používa odbornú, nie zjednodušenú variantu písania veľkých písmen v miestnych názvoch podľa pravidiel českého pravopisu. Preto sa názvy viničných tratí uvádzané vo Wikipédii môžu v tomto smere líšiť od presného znenia v danej vyhláške.

## Zoznam vinohradníckych obcí a viničných tratí
Zoznam vinohradníckych obcí a viničných tratí podľa vyhlášky č. 254/2010 Zb .:

## Referencie


## Externé odkazy
* Znojemská vinárska podoblasť, wineofczechrepublic.cz
* [Http://www.ovine.cz/web/structure/podoblasti-51.html?do&#91;loaddata&#93;= 1 & amp; itemKey = cz_366 Znojemská vinárska podoblasť], ovine.cz

## Zdroj

Kategória:Okres Brno-venkov
Kategória:Okres Třebíč
Kategória:Okres Znojmo
Teplotné pásmo

**Teplotné pásmo** je pásmo vymedzené izotermami priemernej ročnej alebo mesačnej teploty vzduchu. Obyčajne sa rozlišujú:
* horúce pásmo (po ročnú izotermu 20 °C)
* 2x mierne pásmo (medzi ročnou izotermou 20 °C a izotermou 10 °C najteplejšieho mesiaca danej pologule)
* 2x studené pásmo (medzi miernym pásmom a izotermou 0 °C najteplejšieho mesiaca )
* 2x pásmo večného mrazu (s priemernou teplotou vzduchu najteplejšieho mesiaca pod 0 °C).

## Pozri aj
* Podnebné pásmo

Kategória:Geografia
Kategória:Meteorológia
Vinárstvo

**Vinárstvo** (zriedkavo: **vinikultúra**; príslušná osoba sa volá **vinár**) môže byť:
*odbor (resp. súbor činností) zaoberajúci sa spracovaním hrozna na hroznové víno (alebo mušt) a nakladaním s týmto vínom, v širšom zmysle aj spracovaním hrozna na vedľajšie výrobky (hrozno ako ovocie, nealkoholické nápoje a pod.) a/alebo uvádzaním hroznového vína na trh, pozri vinárstvo (výroba vína) (alebo pozri víno)
*súhrnné označenie odboru z predchádzajúcej odrážky (čiže najmä výroby hroznového vína) a vinohradníctva (čiže pestovania a zberu viniča hroznorodého, v užšom význame len na účely výroby hroznového vína), v širšom zmysle aj šľachtenia viniča hroznorodého a/alebo obchodovania s vínom, pozri vinárstvo (výroba vína) a vinohradníctvo
*enológia(t.j. náuka o víne, konkrétne o jeho vlastnostiach, výrobe a zaobchádzaní s ním, ale staršie aj alebo najmä o pestovaní viniča hroznorodého)
*nepresne alebo staršie: vinohradníctvo

**Vinárstvo** môže byť aj:
*prevádzka zaoberajúca sa výrobou vína (a vinohradníctvom), vinársky (a vinohradnícky) podnik, pozri pod vinárstvo (výroba vína)
*zastarano: obchodovanie s vínom

## Poznámky


## Zdroje
Centro Ludoviko Zamenhof

náhľad|Budova Centra
**Centro Ludoviko Zamenhof** () skrátene **CLZ** je organizácia v poľskom Białystoku, ktorá pokračuje v odkaze zakladateľa esperanta Ľudvíka Zamenhofa. Dôležitou súčasťou tejto misie je vzdelávanie o osobe Zamenhofa, o esperante, všeobecne o multikulruralizme a o historických tradíciách mesta. Centrum poskytuje stálu výstavu o Białystoku mladého Zamenhofa, krátkodobé výstavy  workshop *Náboženstvá [[Podleské vojvodstvo|Podlesia]]* či herňu pre deti. Centrum má tiež vlastné vydavateľstvo.

## Referencie

## Externé odkazy
* 

Kategória:Esperanto v Poľsku
Kategória:Múzeá v Poľsku
Kategória:Białystok
Taff

**Taff** je rieka v južnom Walese v Spojenom kráľovstve.

## Priebeh toku
Vzniká sútokom dvoch zdrojníc – Malého (*Taf Fechan*) a Veľkého Taffu (*Taff Fawr*) severne od mesta Merthyr Tydfil. Tečie približne k juhu a priberá prítoky Cynon a Rhondda. V miestnej časti Llandaff vteká na územie mesta Cardiff. Tu preteká niekoľkými parkmi, tečie v blízkosti štadióna Millennium Stadium a vlieva sa do umelo prehradenej Cardiffskej zátoky Keltského mora.

## Iné projekty

## Zdroj

Kategória:Geografia Walesu
Kategória:Keltské more
Karel Pezl

Armádny generál Ing. **Karel Pezl** (* 14. september 1927, Domažlice – † 10. október 2022) bol československý a český vojak, v rokoch 19911992 posledný náčelník československého generálneho štábu a v roku 1993 prvý náčelník Generálneho štábu Armády Českej republiky.

Vojakom z povolania sa stal v roku 1948, v neskorších dobách pôsobil na rôznych štábnych funkciách. Z politických dôvodov bol v roku 1971 z armády prepustený. Po nežnej revolúcii sa stal poradcom a následne aj námestníkom ministra obrany. V hodnosti generálporučíka nastúpil 1. mája 1991 na post náčelníka Generálneho štábu Československej armády, ktorým bol až do rozdelenia federácie na konci roka 1992. Od 1. januára do 30. júna 1993 pôsobil ako prvý náčelník Generálneho štábu Armády Českej republiky, 24. februára 1993 bol povýšený do hodnosti generálplukovníka. Od júla 1993 bol poradcom prezidenta Václava Havla, ktorý ho 30. septembra 1993 povýšil do hodnosti armádneho generála.

## Referencie

## Externé odkazy
* Stručný životopis

## Zdroj

 

Kategória:Osobnosti z Domažlíc
Kategória:Česko-slovenskí generáli
Kategória:Českí generáli
Kategória:Príslušníci Československej ľudovej armády
Kategória:Príslušníci Armády Českej republiky
Kategória:Náčelníci Generálneho štábu Československej armády
Kategória:Náčelníci Generálneho štábu Armády Českej republiky
Kategória:Nositelia Radu bieleho leva
Map of the Problematique

„**Map of the Problematique**“ je skladba od anglickej rockovej skupiny Muse. Jej nahrávka sa nachádza ako štvrtá na albume *[[Black Holes and Revelations]]* a dňa 18. júna 2007 bola vydaná ako jeho piaty oficiálny singel. Po vydaní, ktoré realizovali ako internetovú publikáciu pre digitálne stiahnutie nasledovali dva koncerty 16.&nbsp;a&nbsp;17.&nbsp;júna na štadióne vo Wembley. 

Pieseň „Map of the Problematique“ bola v rokoch 2006 až 2007 použitá vo viacerých televíznych reklamných spotoch: okrem iných aj v sci-fi seriáli *[[Pravek útočí]]*, v traileri katastrofického filmu *[[Potomkovia ľudí]]* (2006), v traileri filmu *[[Cudzinec]]* (2010), v dvoch dieloch série *[[Top Gear]]*, bola použitá aj v kuchárskej show *[[MasterChef]]*. Pri odpočítavaní začiatku Letných olympijských hier 2012 v Londýne, bola nahrávka „Map of the Problematique“ použitá ako scénická hudba pri premietaní historických záberov olympijských hier atď.

## Verzie singlu
; iTunes EP
# „Map of the Problematique“ - 4:18
# „Map of the Problematique“ (Does It Offend You, Yeah? Remix) - 4:24
# „Map of the Problematique“ (AOL Session) - 4:25
; Muse.mu exclusive download 	
# „Map of the Problematique“ - 4:18
# „Map of the Problematique“ (Live from Wembley Stadium) - 5:05
# „Map of the Problematique“ (Rich Costey Edit) - 3:40
# „Map of the Problematique“ (Does It Offend You, Yeah? Remix) - 4:24
# „Map of the Problematique“ (AOL Session) - 4:25

## Umiestnenie v rebríčkoch

## Referencie

## Zdroj

Kategória:Single skupiny Muse
Kategória:Piesne z 2006
Kategória:Single z 2007
Kategória:Piesne skupiny Muse
Academia Film Olomouc

náhľad|Academie Film Olomouc v roku 2009

**Akademia Film Olomouc**, skrátene **AFO**, je festival populárno-vedeckých filmov. Je najstarším festivalom dokumentárnych filmov v Česku. Je organizovaný Katedrou divadelních a filmových studií Filozofickej fakulty Univerzity Palackého v Olomouci. V apríli 2015 sa uskutočnil jeho 50. ročník, ktorého sa zúčastnilo 5 800 divákov a viac než 300 zahraničných a domácich hostí.

## História
Filmový festival bol založený v roku 1966, jeho iniciátorom bol Petr Kudela, vtedy dramaturg Krátkeho filmu Praha. Konal sa vo Vlastivednom inštitúte, dnešnom Vlastivednom múzeu. V roku 2006 festival dostal Cenu Olomouckého kraja. Od roku 2007 je festivalom populárno-vedeckého filmu, dovtedy bol prevažne dokumentárny.

## Súčasnosť
Festival organizuje Katedra divadelních a filmových studií. V roku 2015 boli hosťami festivalu Lawrence Kraus a Richard Dawkins.

51. ročník sa bude konať 19. až 24. apríla 2016, prípravy na neho sa začali už v roku 2014.

## Referencie

## Iné projekty

## Externé odkazy

* Oficiálna stránka

Kategória:Filmové festivaly v Česku
Kategória:Univerzita Palackého v Olomouci
Kategória:Kultúra v Olomouci
Glaukias z Krotónu

**Glaukias** alebo **Glykón** (*Glaukias, Glykón*) bol olympijský víťaz v behu na jedno stadion v roku 588 pred Kr.

Glaukias z Krotónu (podľa Eusebia *Glykón z Krotónu*) zvíťazil v behu na jedno stadion na 48. olympijských hrách v roku 588 pred Kr. Podľa tradície sa beh na jedno stadion zaviedol v Olympii už na počiatku hier, t. j. v roku 776 pred Kr. a bol jedinou súťažnou disciplínou do roku 724 pred Kr., keď do programu hier zaradili i beh na dve stadiá. Beh na jedno stadion sa ale aj po zaradení ďalších súťažných disciplín považoval za hlavné preteky, menom víťaza týchto pretekov sa označovala celá olympiáda.
 
Staroveký autor Pausanias zaznamenal olympijské víťazstvo Glaukia v súvislosti s datovaním reorganizácie pýtických hier. Pausanias o tom uvádza, že v treťom roku štyridsiatej ôsmej olympiády, v ktorej bol víťazom Glaukias z Krotónu, delfská *amfiktyónia* uskutočnila reorganizáciu pýtických hier. Do programu súťažných disciplín zaradili i hru na flaute a spev za hudobného doprovodu flauty. 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Old Bridge (Pontypridd)

**Old Bridge** je kamenný oblúkový most cez rieku Taff vo waleskom meste Pontypridd. Jeho architektom je William Edwards.

Prvý most, ktorý stál na mieste dnešného, bol postavený v roku 1746 a mal tri oblúkové rozpätia. O dva roky neskôr bol zničený pri silnej búrke. Výstavba druhého mosta, ktorý mal mať len jedno oblúkové rozpätie s dĺžkou , bola započatá v roku 1748. Exitujú dva rôzne príbehy o tom, čo sa stalo pri jeho výstavbe. Podľa Thomasa Morgana, ktorý bol Edwardsovým súčasníkom, bol oblúk zničený tesne pred dokončením. V rukopise známom ako *Plasybrain manuscript* je však napísané, že most bol zničený povodňou až po dokončení. Dodnes nie je však jednoznačné, ktorá z verzií je pravdivá. 

Nový most, ktorý bol neskôr postavený na mieste predošlých dvoch a mal taktiež jeden oblúk, bol zničený po 6 týždňoch používania. Štvrtý, dnešný most bol dokončený v roku 1756 a dnes slúži len pre chodcov. Hmotnosť mosta bola zredukovaná vďaka trom valcovitým otvorom z každej strany mosta s priemermi ,  a . Hlavné rozpätie mosta s dĺžkou  sa po dokončení stalo najdlhším mostným rozpätím na území Veľkej Británie. 

V roku 1857 bol hneď mosta Old Bridge dokončený nový most *Victoria Bridge*, ktorý dodnes slúži cestnej premávke.

náhľad|center|Nákres mosta, ca. 1760

## Referencie

## Iné projekty

Kategória:Architektúra z 1756
Kategória:Lávky
Kategória:Kamenné mosty
Kategória:Oblúkové mosty
Kategória:Cestné mosty vo Walese
Undisclosed Desires

„**Undisclosed Desires**“, alebo aj „**Undisclosed**“, je skladba anglickej skupiny Muse, ktorá je nahratá na albume  *[[The Resistance]]* (2009). Napísal ju gitarista a spevák skupiny  Matthew Bellamy, ktorý o nej hovorí, že je to jeho osobná výpoveď o ňom a o jeho priateľke. Pieseň „Undisclosed Desires“ vyšla 16. novembra 2009 ako druhý oficiálny singel albumu *The Resistance*. Singel sa v rebríčkoch Spojeného kráľovstva dostal na 49.&nbsp;miesto, čo bolo najnižšie od roku 1999, kedy ako singel vydali nahrávku „Cave“. Iné výsledky mali s touto piesňou v Austrálii, kde boli za ňu, pre túto krajinu rekordne, certifikovaní na platinu.

Pieseň „Undisclosed Desires“ skupina prvýkrát verejne zahrala 4. septembra 2009 na koncertnom podujatí A Seaside Rendezvous v ich rodnom meste Teignmouthe. Dňa 7. septembra skladbu hrali dvakrát v programe *MuseNight*, ktorý uvádzal Zane Lowe na stanici BBC Radio 1.

## Verzie singlu
;CD singel • digital download	
# „Undisclosed Desires“ - 3:56
# „Undisclosed Desires“ (The Big Pink Remix) - 4:27
# „Undisclosed Desires“ (Thin White Duke Remix) - 7:44
;DE CD 	
# „Undisclosed Desires“ - 3:56
# „Undisclosed Desires“ (Live from Madrid) -  
;Muse.mu exclusive download	
# „Undisclosed Desires“ (Album Version) - 3:56
# „Undisclosed Desires“ (The Big Pink Remix) - 4:30
# „Undisclosed Desires“ (Thin White Duke Remix) - 7:40
# „Undisclosed Desires“ (Thin White Duke Remix (edit)) - 4:51

## Rebríčky a certifikácie

## Nahrávanie

## Referencie

## Zdroj

Kategória:Single z 2009
Kategória:Piesne skupiny Muse
Kategória:Piesne z 2009
Kategória:Single skupiny Muse
Kvalifikácia na Majstrovstvá Európy vo volejbale žien 2003

**Kvalifikácia na Majstrovstvá Európy vo volejbale žien 2003** bola európska kontinentálna kvalifikácia vo volejbale žien na Majstrovstvá Európy 2003, ktoré sa uskutočnili v Turecku. Organizovala ju Európska volejbalová konfederácia (CEV) a konala sa od 31. mája 2002 do 28. júna 2003. Zúčastnilo sa jej 25 národných tímov, ktoré boli rozdelené do dvoch výkonnostných kategórií. Z A kategórie postúpilo z troch kvalifikačných skupín 8 družstiev na záverečný turnaj. Z B kategórie postúpili traja víťazi skupín do A kategórie nasledujúcej kvalifikácie.

## Priamy postup
Priamo na ME postupilo družstvo hostiteľskej krajiny a 3 najlepšie družstvá z Majstrovstviev Európy 2001:
*  
*  
*  
*  

## A kategória
;Skupina 1 
* doma & vonku

;Skupina 2 
*  ? &  Belehrad

;Skupina 3 
* doma & vonku

## B kategória
;Skupina 1 
*  Riga &  Baku

;Skupina 2 
*  ? &  Baranoviči

;Skupina 3 
* doma & vonku

## Referencie

## Externé odkazy
* Oficiálna stránka Európskej volejbalovej federácie 

## Zdroje
* Kvalifikácia na stránke Európskej volejbalovej federácie 
* Kvalifikácia na archívnej stránke Európskej volejbalovej federácie (archive.org) 
* Kvalifikácia A kategórie na stránke todor66.com 
* Kvalifikácia B kategórie na stránke todor66.com 

Kategória:Volejbal v 2002
Kategória:Volejbal v 2003
Kategória:Majstrovstvá Európy vo volejbale žien
Pyrománia

**Pyrománia** (z gréckeho πιp, vyslov *pyr* - „oheň“, μανία, vyslov *mania* - „mánia“) je psychická choroba, ktorá spôsobuje nutkanie zakladať požiare. Postihnutí často zakladajú požiare za účelom zbavenia stresu.

## Pozri aj
* Podpaľačstvo

## Iné projekty

## Zdroj

Kategória:Abnormálna psychológia
Kategória:Duševné poruchy
Zoznam Slovákov v česko-slovenskej futbalovej reprezentácii

**Zoznam Slovákov v česko-slovenskej futbalovej reprezentácii** obsahuje chronologický prehľad slovenských futbalistov, ktorí reprezentovali  v rokoch 1920-1993. Celkom sa v reprezentačnom drese Česko-Slovenska predstavilo 191 Slovákov resp. hráčov slovenského pôvodu. Najviac zápasov odohral Marián Masný (75), najviac gólov strelil Adolf Scherer (22). V zozname je 30 hráčov, ktorí reprezentovali aj .

## Slováci v čs. reprezentácii v rokoch [[1920]] – [[1993]]

## Pozri aj
*Česko-slovenské národné futbalové mužstvo
*Slováci v česko-slovenskej futbalovej reprezentácii

Kategória:Futbalové zoznamy
Kategória:Futbal v Česko-Slovensku
Futbalová reprezentácia
Slováci vo futbalovej reprezentácii
Minilexikon analytickej chémie

***Minilexikon analytickej chémie*** / *Odborná príručka určená študentom stredných a vysokých škôl* je jednozväzková encyklopédia o analytickej chémii, ktorú vydalo Vydavateľstvo Alfa v roku 1990.  Patrí do Edície chemickej literatúry. Zostavovateľom boli Dagmar Kalavská a Darina Rúriková.

## Prvé vydanie
Prvé vydanie z roku 1990 má 2326 strán. Stručné vysvetľuje základné pojmy, zákony a postupy analytickej chémie. 

## Zdroj
KALAVSKÁ, D., RÚRIKOVÁ, D. Minilexikon analytickej chémie. 1. vyd. Bratislava: Alfa, 1990, 227 s. 

## Bibliografický odkaz
Kalavská, Dagmar, and Darina Rúriková. Minilexikon Analytickej Chémie 1. vyd. Bratislava: Alfa, 1990.

Kategória:Knihy z 1990
Kategória:Slovenské encyklopédie
Kategória:Analytická chémia
Kvalifikácia na Majstrovstvá Európy vo volejbale žien 1991

**Kvalifikácia na Majstrovstvá Európy vo volejbale žien 1991** bola európska kontinentálna kvalifikácia vo volejbale žien na Majstrovstvá Európy 1991, ktoré sa uskutočnili v Taliansku. Organizovala ju Európska volejbalová konfederácia (CEV) a konala sa od 5. do 16. júna 1991. Zúčastnilo sa jej 18 národných tímov, ktoré súťažili v 4 skupinách o 8 postupových miest na záverečný turnaj. 

## Priamy postup
Priamo na ME postupilo družstvo hostiteľskej krajiny a 3 najlepšie družstvá z Majstrovstviev Európy 1989:
*  
*  
*  
*  

## Výsledky
;Skupina 1 
*  Salzburg

;Skupina 2 
*  ?

;Skupina 3 
*  ?

;Skupina 4
*  Mielec

## Externé odkazy
* Oficiálna stránka Európskej volejbalovej federácie 

## Zdroje
* Kvalifikácia na stránke Európskej volejbalovej federácie 
* Kvalifikácia na stránke todor66.com 

Kategória:Volejbal v 1991
Kategória:Majstrovstvá Európy vo volejbale žien
Obecná škola

**Obecná škola** môže byť:
*škola zriadená obcou, pozri škola a obec
*najmä pre územie Česka: ľudová škola
* film, pozri Obecná škola (film)
Skaios zo Samosu

**Skaios** (*Skaios*) bol olympijský víťaz v boxe dorastencov v roku 324 pred Kr..

Skaios, syn tyrana Dourida zo Samosu, zvíťazil v boxe dorastencov na 114. olympijských hrách v roku 324 pred Kr.. Box mal v Olympii voľnejšie pravidlá a bol tvrdší ako dnešný. Rozhodcovia dovoľovali všetko okrem držania súpera, hmatov a úderov na pohlavné orgány. Zvíťazil ten, kto súpera zrazil na zem, takže ostal bezvládne ležať, alebo ten, ktorý súpera prinútil, aby sa vzdal. Keď zápas trval veľmi dlho, rozhodcovia so súhlasom súperov nariadili tzv. *klimax* (vystupňovanie), pri ktorom sa žrebom určený boxer postavil pred súpera a prijal jeho úder bez krytia, keď ho vydržal, zasadil úder za rovnakých podmienok súperovi. To sa opakovalo tak dlho, pokým sa nenašiel víťaz.

Staroveký autor Pausanias, ktorý v druhom storočí navštívil Olympiu zaznamenal, že videl Skaiovu sochu. Pausanias o tom uvádza: „*Neďaleko Chionidovho stĺpu v Olympii stojí samský Skaios, syn Duriov, ktorý premohol chlapcov v pästnom zápase. Socha je dielo [[Hippias (sochár)|Hippia]], syna (...medzera...) a nápis na ňom hlása, že Skaios zvíťazil v bobe, keď samský ľud utiekol z ostrova, a že sa ľud po čase (...medzera...) domov. "*

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Národná škola

**Národná škola** môže byť:
*pred rokom 1919: 
**ľudová škola
**škola so slovenským vyučovacím jazykom (a výučbou v slovenskom duchu)
*v rokoch 1777 - (?) 1845: v Uhorsku súhrnné označenie pre triviálnu školu, hlavnú školu a normálku, synonymum: ľudová škola, pozri pod ľudová škola a Ratio educationis
*v rokoch 1919 (čiastočne už 1869) - 1948: v Česko-Slovensku (čiastočne už Rakúsko-Uhorsku) súhrnné označenie pre ľudovú školu a meštiansku školu a prípadne aj niektoré ďalšie podobné typy škôl, pozri pod ľudová škola
*v rokoch 1948 - 1960: škola v Česko-Slovensku zodpovedajúca zhruba dnešnému prvému stupňu ZŠ, pozri národná škola (1948 - 1960)
*zastarano hovorovo: prvý stupeň základnej školy
*v Česku: kritika, publicistika a umelecká produkcia 70. a začiatku 80. rokov 19. storočia úzko spojená s ruchovským ideálom špecificky českej tvorby, pozri národná škola (česká literatúra)

## Zdroje
* národná škola. In: 
* národné školy. In: 
* Národní škola. In: 
* národní škola. In: 
* zdroje v článku ľudová škola